มันนี่ทูเดย์
กสิกรฯ หนุนเกษตรกรซื้อพืชผล
23 เม.ย. 2558

กสิกรฯ หนุนเกษตรกรซื้อพืชผล
นายพัชร สมะลาภา รองกรรมการผู้จัดการ ธนาคารกสิกรไทย เปิดเผยว่า ได้ร่วมกับธนาคารเพื่อการเกษตรและสหกรณ์การเกษตร สนับสนุนธุรกิจเกษตรพืชไร่ให้โอนชำระค่าผลผลิตผ่านระบบ โดยผู้ประกอบการลานเกษตรสามารถจ่ายค่าผลผลิตผ่านระบบชำระเงินของกสิกรไทย จากนั้นระบบจะโอนเข้าบัญชีออมทรัพย์ของเกษตรกรที่ ธ.ก.ส. ปัจจุบันธนาคารมีลูกค้ากลุ่มธุรกิจพืชไร่ 4,000 ราย มียอดสินเชื่อคงค้าง 1.9 หมื่นล้านบาท และได้นำร่องใน จ.อุดรธานี และเลย เมื่อเดือน เม.ย.ที่ผ่านมา
ธนาคารยูโอบีตั้งกรรมการอิสระ 
ธนาคารยูโอบีประกาศแต่งตั้งนายชนิตร ชาญชัยณรงค์ เป็นกรรมการอิสระและประธานคณะกรรมการตรวจสอบ มีผลตั้งแต่วันที่ 1 พ.ค.นี้เป็นต้นไป ทั้งนี้ นายชนิตรดำรงตำแหน่งกรรมการในหลายองค์กร เช่น กรรมการบริหารศูนย์เทคโนโลยีอิเล็กทรอนิกส์และคอมพิวเตอร์แห่งชาติ (เนคเทค) กรรมการรองเลขาธิการหอการค้าไทย เป็นต้น